ലാജോ ജോസ് രചിച്ച മലയാള നോവല് കോഫീ ഹൗസ് ബോളിവുഡ് സിനിമയാവുന്നു ലാജോ ജോസ് രചിച്ച മലയാളം നോവല് കോഫീ ഹൗസ് ബോളിവുഡ് സിനിമയാവുന്നു. മാജിക് മൂണ് പ്രൊഡക്ഷന്സിന്റെ ബാനറില് രാജീവ് ഗോവിന്ദനാണ് നിര്മ്മാതാവ് എന്ന് 10G മീഡിയ സ്ഥിരീകരിച്ചു. മലയാള ചിത്രങ്ങളായ അനാര്ക്കലി, കാളിയന് തുടങ്ങിയവയുടെ നിര്മ്മതാവാണ് രാജീവ് ഗോവിന്ദന്.എസ്തര് ഇമാനുവല് എന്ന മാധ്യമ പ്രവര്ത്തകയുടെ ഇടപെടലിലൂടെ കേരളത്തെ നടുക്കിയ കോഫി ഹൗസ് കൊലപാതകങ്ങളുടെ ചുരുളഴിയുന്നതാണ് കോഫി ഹൗസ് എന്ന നോവലിന്്റെ പ്രമേയം. മൂന്നു പുരുഷന്മാരും രണ്ട് സ്ത്രീകളും ഉള്പ്പെടെ അഞ്ചുപേര് നഗരത്തിലെ ഒരു കോഫി ഹൗസില് ഒരു രാത്രി കൊല്ലപ്പെടുന്നു. എസ്തര് നേതൃത്വം കൊടുത്ത പ്രക്ഷോഭങ്ങളും പ്രകടനങ്ങളും ഈ കൊലപാതകത്തിന് ജനശ്രദ്ധയും മാധ്യമശ്രദ്ധയും നല്കി. തുടര്ന്ന് നടക്കുന്ന സംഭവവികാസങ്ങളിലൂടെയുമാണ് കഥ മുന്നോട്ട് പോവുന്നത്.ലൈഫ് ഇന്ഷുറന്സ് റീജിണല് മാനേജര് ആയി ജോലിനോക്കിയിരുന്ന ലാജോ ജോസ് പുസ്തക രചനയ്ക്കായി ജോലി രാജിവയ്ക്കുകയായിരുന്നു. മെഗാപിക്സല്സ്, ബീച്ച് തുടങ്ങിയ ഹ്രസ്വ ചിത്രങ്ങളുടെ തിരക്കഥാകൃത്താണ് ലാജോ ജോസ്. റൂത്തിന്്റെ ലോകം എന്ന പുസ്തകവും ലാജോ ജോസിന്റേതായുണ്ട്.അഭിനേതാക്കളുടെ പേരുള്പ്പെടെയുള്ള മറ്റു വിവരങ്ങള് ഇപ്പോള് പുറത്തുവിട്ടിട്ടില്ല. പുതിയ കാഴ്ചകളിലേക്ക്, അറിവുകളിലേക്ക്, ലോകങ്ങളിലേക്ക് എനിക്ക് വാതില് തുറന്നു തന്നത് വേണുവാണ് മമ്മൂട്ടികോമരം എന്ന സിനിമയുടെ ഷൂട്ടിങ്ങിലാണ് ഞങ്ങളാദ്യം പരിചയപ്പെടുന്നത്.എണ്പത്തൊന്നിലാണത്. അത് ദീര്ഘമായ ഒരു സൗഹൃദത്തിന്റെ ആരംഭമായിരുന്നു, മദ്രാസില് ഒരുമിച്ചുള്ള താമസം. രഞ്ജിത് ഹോട്ടലിലായിരുന്നു ആദ്യം .പിന്നെ വുഡ്ലാന്റ് സ് ഹോട്ടലിലേക്ക് .അതിനു ശേഷം വുഡ്ലാന്സിന്റെ കോട്ടജിലേക്ക് . എണ്പത്തഞ്ചു വരെ ഈ സഹവാസം തുടര്ന്നു .അദ്ദേഹവുമായിട്ടുള്ള സൗഹൃദത്തില് നിന്ന് എനിക്ക് ഒരു പാട് അനുഭവങ്ങള് ഓര്ക്കാനുണ്ട്. പുതിയ കാഴ്ചകളിലേക്ക്, അറിവുകളിലേക്ക്, ലോകങ്ങളിലേക്ക് എനിക്ക് വാതില് തുറന്നു തന്നത് വേണുവാണ്. തിരുവരങ്ങ് നാടകങ്ങള്, സംഗീതം, നാടന് കലാരൂപങ്ങള്, കഥകളിയും കൂടിയാട്ടവും പോലുള്ള രംഗകലകള്, അതിന്റെ ആട്ട പ്രകാരങ്ങള് ആരംഗത്തെ ആചാര്യന്മാര്! അങ്ങനെ നിരവധി ഞാനറിയാത്ത വിഷയങ്ങളിലേക്ക് എന്നെ കൂട്ടിക്കൊണ്ടുപോയി.വേണുവിനോടൊത്തുള്ള ആ കാലം വിരസത എന്തെന്ന് ഞാനറിഞ്ഞിട്ടില്ല. എന്നും എപ്പോഴുമെന്ന പോലെ എന്തെങ്കിലുമൊരു പുതിയ കാര്യം പറയാനുണ്ടാവും വേണുവിന്. എനിക്കാവട്ടെ അത്തരത്തില് പെട്ട ഒരു കാര്യവും വേണുവിനോട് പറയാനുണ്ടായിരുന്നില്ല. കോളജിലേയും മറ്റും കൊച്ചു കൊച്ചു കാര്യങ്ങള് മാത്രം. അക്കാലത്ത് രൂപപ്പെട്ട ആ സൗഹൃദം വളരെ ഗാഢമായൊരു സ്നേഹബന്ധമായി മാറി. എണ്പത്തിരണ്ടില് ഏറ്റവും നല്ല നടനുള്ള സംസ്ഥാന അവാര്ഡ് വേണുവിനും സഹനടനുള്ള അവാര്ഡ് എനിക്കുമായിരുന്നു. ഞങ്ങള് രണ്ടു പേരും ഒരുമിച്ച് തിരുവനന്തപുരത്ത് പോയി അവാര്ഡ് വാങ്ങിച്ച് തിരിച്ച് എറണാകുളത്ത് വന്ന് പ്രാതല് കഴിച്ച് തൃശൂരിലേക്ക് രചന യുടെ ഷൂട്ടിങിനു പോയത് ഇന്നുമോര്ക്കുന്നു... തുടരുന്നു